Upravo sam se vratila iz zajednice
koja čuva tajnu ljudskog opstanka.
To je mesto u kome žene vode glavnu reč,
seks je način da se kaže zdravo,
a igra je glavna stvar –
mesto gde je zabava ozbiljan posao.
I ne, to nije spektakl "Zapaljeni čovek"
niti San Francisko.
(Smeh)
Dame i gospodo, predstavljam vam vaše rođake.
Ovo je svet divljih bonobo majmuna
u džunglama Konga.
Bonobo majmuni su, uz šimpanze,
vaši najbliži živi rođaci.
To znači da svi delimo zajedničkog pretka,
evolucionu baku,
koja je živela pre oko šest miliona godina.
Sad, šimpanze su dobro poznate
po svojoj agresivnosti.
(Smeh)
Ali, nažalost,
mi smo previše naglasili
ovaj aspekat
u priči o ljudskoj evoluciji.
Ali bonobo majmuni nam pokazuju
drugu stranu novčića.
Dok su među šimpanzama
dominantni veliki, zastrašujući momci,
društvo bonobo majmuna
vode snažne žene.
Ovo društvo je stvarno nešto otkrilo,
jer su time došli do veoma tolerantnog društva
u kome nasilje sa fatalnim ishodom
do sada nije opaženo.
Ali nažalost,
bonobo majmune namanje poznajemo,
od svih velikih majmuna.
Oni žive duboko u džungli Konga,
i jako je teško proučavati ih.
Kongo je paradoks –
zemlja koja poseduje neverovatno raznovrsnu floru i faunu i lepotu,
ali istovremeno i samo srce tame –
poprište nasilnog konflikta
koji bukti decenijama
i odneo je skoro isto toliko života
koliko i Prvi svetski rat.
Nije iznenađujuće
da ovo razaranje ugrožava i opstanak bonobo majmuna.
Trgovina mesom divljih životinja i gubitak šuma
znači da ne bismo mogli da napunimo manji stadijum
svim bonobo majmunima preostalim na svetu –
a nismo sigurni ni da je to realno.
Ipak, u ovoj zemlji nasilja i haosa,
čuje se skriveni smeh,
koji se pronosi kroz drveće.
Ko su ovi rođaci?
Znamo ih kao „vodi ljubav, a ne rat“ velike majmune,
jer često imaju promiskuitetne
i biseksualne seksualne odnose
kojima upravljaju sukobima
i rešavaju socijalna pitanja.
Sad, ne kažem da je ovo rešenje
za sve probleme čovečanstva –
budući da se život bonoboa ne sastoji
samo od Kama Sutre.
Bonobo majmuni, kao i ljudi,
vole da se igraju tokom čitavog života.
Igra nije samo dečija zanimacija.
I za nas i za njih
igra je osnova za izgradnju odnosa
i negovanje tolerancije.
Kroz nju se učimo poverenju,
i učimo pravila igre.
Igra uvećava kreativnost
i otpornost,
i skroz je usmerena na stvaranje raznolikosti -
raznolikih odnosa,
raznolikih ponašanja,
raznolikih uspostavljenih veza.
I dok posmatrate igru bonobo majmuna,
ono što vidite su upravo evolucioni koreni
ljudskog smeha, plesa
i rituala.
Igra je lepak
koji nas spaja.
Sad, ne znam kako se vi igrate,
ali želim da vam pokažem nekoliko jedinstvenih snimaka
upravo dostavljenih iz divljine.
Najpre, imamo igru sa lopticama u bonobo stilu –
pri tom ne mislim na tenis.
Tako ovde
vidimo mladu ženku i mužjaka
koji se igraju šuge.
Pogledajte šta ona radi.
Moguće da je ovo evolutivni izvor fraze
„drži ga za jaja“.
(Smeh)
Mada mi se čini da se njemu to prilično sviđa, zar ne?
Aha.
(Smeh)
Dakle seksualne igre su uobičajene
i kod bonobo majmuna i kod ljudi.
A ovaj video snimak je vrlo zanimljiv
jer pokazuje –
Ovaj video snimak je vrlo zanimljiv
jer pokazuje inventivnost
unošenja neobičnih elemenata u igru –
kao što su testisi –
a pokazuje i kako igra ujedno zahteva poverenje
i podstiče poverenje –
a uz to je i izuzetno zabavna.
Ali igra je promenljiva.
(Smeh)
Igra je promenljiva,
i može imati različite oblike,
nekada je tiha,
puna mašte, ili radoznalosti -
možda kada se nanovo otkrije začuđenost.
Želim da pogledate,
ovo je Fuku, mlada ženka,
i ona se u tišini igra sa vodom.
Mislim da se, poput nje,
i mi ponekad igramo sami,
i istražujemo granice
svojih unutrašnjih i spoljašnjih svetova.
I upravo to radoznalo poigravanje
nagoni nas da istražujemo, nagoni nas da se razmenjujemo.
A neočekivane veze koje tako uspostavljamo
zapravo su pravi rasadnik kreativnosti.
Dakle ovde ste dobili na kašičici
deo uvida koji nam bonobo majmuni pružaju
u našu prošlost i sadašnjost.
Ali oni takođe poseduju tajnu naše budućnosti,
budućnosti u kojoj treba da se prilagodimo
sve izazovnijem svetu
koristeći više kreativnosti
i više saradnje.
Tajna je u tome da igra predstavlja ključ
za ove kapacitete.
Drugim rečima, igra je karta
na koju treba da igramo da bi se prilagodili.
Za uspešno prilagođavanje
svetu koji se menja,
moramo se igrati.
Ali, da li ćemo iskoristiti našu razigranost na najbolji način?
Igra nije frivolna,
igra je ključna.
Za bonobo majmune i za ljude,
život je više od borbe za opstanak.
Upravo u trenucima kada igrati se izgleda neprilično,
može biti da nam je baš tada to preko potrebno.
Dakle, moji dragi primati,
hajde da prihvatimo ovaj evolutivni dar
i igramo se zajedno,
dok ponovo otkrivamo kreativnost,
zajedništvo i zadivljenost.
Hvala vam.
(Aplauz)